b'\n_START_ARTICLE_\n\xc4\x8cui\xc4\x8di Nagumo\n_START_SECTION_\n\xc5\xbdivljenje in delo\n_START_PARAGRAPH_\nNa za\xc4\x8detku 2. svetovne vojne je bil komandant 1. letalskopomoreke flote na Pacifiku, kateri so pripadale tudi letalonosilke. Decembra 1941 je vodil japonski napad na ameri\xc5\xa1ko opori\xc5\xa1\xc4\x8de Pearl Harbor na otoku Oahu na Havajih. Bil je tudi komandant skupine letalonosilk, katere so Ameri\xc4\x8dani premagali v bitki za Midway. Od avgusta 1942 in med raznimi pomorskimi operacijami v pomo\xc4\x8d bojem za Guadalcanal - kjer so bile avgusta in oktobra bolj ali manj odlo\xc4\x8dilne letalske bitke - je poveljeval floti letalonosilk, ki je bila ponovno sestavljena iz re\xc5\xa1enih letalonosilki po bitki za Midway. V okviru preureditve japonske flote po izlo\xc4\x8ditvi vseh letalonosilk v bojih za Salomonove otoke je bil Nagumo imenovan za komandanta tako imenovane srednjepacifi\xc5\xa1ke flote. Na tem polo\xc5\xbeaju je leta 1944 vodil obrambo Marianskih otokov._NEWLINE_Prav takrat ko je 15. julija Eisenhower utrjeval svoje mosti\xc5\xa1\xc4\x8de v Normandiji so Nimitzove sile nasko\xc4\x8dile Saipan, kakih 2.000 km vzhodno od Filipinov, ki ga je branilo 32.000 Japoncev pod poveljstvom generalporo\xc4\x8dnika Saita. Ameri\xc5\xa1ko ladjevje, ki je \xc5\xa1telo 535 ladij in mu je poveljeval admiral Spruance je preva\xc5\xbealo 127.000 mo\xc5\xbe, med katerimi sta bili dve tretjini mornari\xc5\xa1ke pehote. \xc5\xa0tiri dni kasneje je na isto obmo\xc4\x8dje priplula japonska flota in pod vro\xc4\x8dim nebom brez obla\xc4\x8dka ob najbolj\xc5\xa1i vidljivosti se je vnela najhuj\xc5\xa1a bitka vojne, ki so ji Ameri\xc4\x8dani dali vzdevek\xc2\xa0\xc2\xbbveliki marianski lov na purane\xc2\xab. V dveh dneh bojev na morju in zraku so ameri\xc5\xa1ke sile izgubile 130 letal, medtem, ko so Japonci izgubili skoraj 500 letal. Cesarsko ladjevje je odplulo nazaj proti Filipinom. Boji na otoku Saipan so bili zelo srditi. Japonci so ve\xc4\x8dkrat zelo srdito napadali, predvsem na 27. divizijo. Toda branilci so se bojevali bolj pogumno kakor spretno in v treh tednih so jih Ameri\xc4\x8dani premagali. General Saito ni hotel pre\xc5\xbeiveti svojih vojakov. Sedmega julija 1944, ko se je bli\xc5\xbeal konec, je v votlini, kjer je bil njegov poveljni\xc5\xa1ki polo\xc5\xbeaj, se je z vzklikom\xc2\xa0\xc2\xbbHura za cesarja!\xc2\xab\xc2\xa0zabodel s svojim obrednim me\xc4\x8dem. Admiral Nagumo, ki je poveljeval letalonosilkam pri Pearl Harborju in pri Midwayu, to pot pa skupini majhnih ladij pri Saipanu, pa se je isti dan pred padcem zadnjih postojank ustrelil.'